
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 352 (1) 

Ίδρυση Προξενικού Γ ραφείου στην Πρεσβεία της Ελλάδος στο 
Ζάγκρεμπ. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 26 του Ν. 419/1976 «περί Ορ¬ 
γανισμού του Υπουργείου Εξωτερικών» (Α' 221). 

2. Την γνώμη της Πρεσβείας της Ελλάδος στο Ζάγκρεμπ υπ 


αριθ. Φ. 013/3/ΑΣ 516/8.9.95. 

3. Το άρθρο 27 του Ν. 2081 /1992 (Α’ 154) και το γεγονός ότι 
από τις διατάξεις του παρόντος διατάγματος δεν προκαλείται δα¬ 
πάνη σε βάρος του κρατικού προϋπολογισμού. 

4. Την υπ’ αριθμ. 489/1996 γνωμοδότηση του Συμβουλίου της 
Επικράτειας μετά από πρόταση του Υπουργού Εξωτερικών, απο¬ 
φασίζουμε: 

Αρθρο μόνο 

Ιδρύεται Προξενικό Γραφείο στην Πρεσβεία της Ελλάδος στο Ζά¬ 
γκρεμπ με περιφέρεια αρμοδιότητος την Κροατία. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 11 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 

-»- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 353 (2) 

Ίδρυση Αμίσθου Προξενείου της Ελλάδος στην πόλη Β«γ& της 
Μοζαμβίκης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6 του άρθρου 24 του Ν. 419/1976 «περί Ορ¬ 
γανισμού του Υπουργείου Εξωτερικών» (Α' 221). 

2 Την γνώμη της Πρεσβείας της Ελλάδος στη Χαράρε υπ’ 
αριθμ. 609/730/ΑΣ 368/16.6.95). 

3. Το άρθρο 29Α του Ν. 1558/1985 (Α' 137) το οποίο προσε- 
τέθη με το άρθρο 27 του Ν. 2081/1992 (Α 154). 

4. Το γεγονός ότι από τις διατάξεις του παρόντος διατάγματος 
δεν προκαλείται δαπάνη σε βάρος του κρατικού προϋπολογι¬ 
σμού. 

5. Την υπ’ αριθμ. 488/1996 γνωμοδότηση του Συμβουλίου της 
Επικράτειας μετά από πρόταση του Υπουργού Εξωτερικών, απο¬ 
φασίζουμε: 

Αρθρο μόνο 

Ιδρύεται Αμισθο Προξενείο της Ελλάδος στην πάλη Βοϊιβ της 
Μοζαμβίκης. Η περιφέρεια δικαιοδοσίας του εκτείνεται επί των 
περιοχών Ββίτε, Μ&πίΚε, ΒοίεΙε και Τθΐθ. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 11 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΟΝ 

ΘΕΟΔΩΡΟΣ ΠΑΓΚΑΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 354 (3) 

Ίδρυση διδασκαλείων στο Πανεπιστήμιο Ιωαννίνων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 8 παρ. 3 του Ν. 2327/1995 «Εθνικό Συμβούλιο 
Παιδείας, ρύθμιση θεμάτων έρευνας παιδείας και μετεκπαίδευ¬ 
σης εκπαιδευτικών και άλλες διατάξεις» (Α’ 156). 

β. Του άρθρου 29Α του Ν. 1558/1985 (Α’ 137) όπως προσε- 
τέθη με το άρθρο 27 του Ν. 2081/1992 (Α 154). 

■ 2. Τη σύμφωνη γνώμη των Γενικών Συνελεύσεων των Παιδαγω¬ 
γικών Τμημάτων του Πανεπιστημίου Ιωαννίνων: α) Δημοτικής Εκ¬ 
παίδευσης (συνεδρίαση 157/8.11.1995) και β) Νηπιαγωγών (συ¬ 
νεδρίαση 1294/1.2.1995). 

3. Το γεγονός ότι από την έκδοση του παρόντος διατάγματος 
προκαλείται ετησίως δαπάνη 40 εκατομμυρίων η οποία θα αντι- 
μετωπισθεί από τον προϋπολογισμό εξόδων του Υπουργείου 
Εθνικής Παιδείας και θρησκευμάτων (Φορέας 19.110 ΚΑΕ 
5184). Για το οικονομικό έτος 1996 και για το τελευταίο τετρά¬ 
μηνο η δαπάνη που προκαλείται ανέρχεται στα 13 εκατομμύρια 
και υπάρχει εξασφαλισμένη η σχετική πίστωση. (Φορέας 19-110, 
ΚΑΕ 5184). 

4. Την αριθ. 351 /96 γνωμοδότηση του Συμβουλίου της Επικρά¬ 
τειας, με πρόταση των Υπουργών Οικονομικών και Εθνικής Παι¬ 
δείας και θρησκευμάτων, αποφασίζουμε: 

Άρθρον μόνον 

1. Ιδρύονται στο Πανεπιστήμιο Ιωαννίνων τα εξής διδασκα¬ 
λεία: 

α) Διδασκαλείο Δημοτικής Εκπαίδευσης (Δ.Δ.Ε.) το οποίο ορ¬ 
γανικά ανήκει στο Παιδαγωγικό Τμήμα Δημοτικής Εκπαίδευσης. 

β) Διδασκαλείο Νηπιαγωγών (ΔΝ) το οποίο οργανικά ανήκει στο 
Παιδαγωγικό Τμήμα Νηπιαγωγών. 

2. Οι διατάξεις των άρθρων 5, 6 και 7 του Ν. 2327/1995 εφαρ¬ 
μόζονται αναλόγως στα διδασκαλεία που ιδρύονται με την προη¬ 
γούμενη παράγραφο. Όπου στις διατάξεις αυτές αναφέρεται 
Παιδαγωγικό Τμήμα Δημοτικής Εκπαίδευσης και όργανά του, για 
το Διδασκαλείο Νηπιαγωγών, εννοείται το Παιδαγωγικό Τμήμα 
Νηπιαγωγών και τα όργανά του. 

3. Η έναρξη λειτουργίας των Διδασκαλείων αρχίζει από το ακα¬ 
δημαϊκό έτος 1996 - 97. 

Στον Υπουργό Εθνικής Παιδείας και θρησκευμάτων αναθέ¬ 
τουμε την δημοσίευση και εκτέλεση του παρόντος διατάγμα¬ 
τος. 

Αθήνα, 17 Σεπτεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΛ. -ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 355 (4) 

Διαδικασία και Προϋποθέσεις Πρόσληψης Συνεργατών και Εκ¬ 
παιδευτικών Ειδικών Μαθημάτων (ΕΕΜ), στα Τεχνολογικά Εκ¬ 
παιδευτικά Ιδρύματα (Τ.Ε.Ι.). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 11 του άρθρου 19 του Ν. 


1404/1983 «Δομή και Λειτουργία των Τεχνολογικών Εκπαιδευτι¬ 
κών Ιδρυμάτων» (ΦΕΚ 173 Α ), όπως τροποποιήθηκε με την παρ. 

3 του άρθρου 57 του Ν. 2413/1996 (ΦΕΚ 124 Α). 

2. Από τις διατάξεις του παρόντος Π.Δ. δεν προκαλείται δα¬ 
πάνη σε βάρος του προϋπολογισμού των ΤΕΙ. 

3. Τις γνωμοδοτήσεις του Συμβουλίου της Επικράτειας με 
αριθμό 380/1996, 441/1996 και 507/1996 με πρόταση του 
Υπουργού Εθνικής Παιδείας και θρησκευμάτων, αποφασί¬ 
ζουμε: 

Αρθρο 1 

Διαδικασία Προκήρυξης θέσεων Επιστημονικών Συνεργατών, 
Εργαστηριακών Συνεργατών και Εκπαιδευτικών Ειδικών Μαθη¬ 
μάτων (ΕΕΜ). 

1. Οι θέσεις Επιστημονικών Συνεργατών, Εργαστηριακών Συ¬ 
νεργατών και ΕΕΜ προκηρύσσονται. 

2. Στην προκήρυξη ορίζονται ρητά: 

α) Το Τμήμα και οι Ομάδες Μαθημάτων. Για τις θέσεις που ανή¬ 
κουν στη κατηγορία Επιστημονικού Συνεργάτη προσδιορίζονται 
και τα αντικείμενα διδακτικής απασχόλησης. Γ ια τις θέσεις που 
ανήκουν στην κατηγορία Εργαστηριακού Συνεργάτη καθορίζο¬ 
νται και οι ειδικότητες που είναι σχετικές με το γνωστικό αντικεί¬ 
μενο των Ομάδων Μαθημάτων, 
β) Τα τυπικά προσόντα που πρέπει να έχουν οι υποψήφιοι, 
γ) Ο μέγιστος επιτρεπόμενος αριθμός ωρών εβδομαδιαίας 
απασχόλησης. 

δ) Τα δικαιολογητικά που πρέπει να υποβάλλει ο υποψήφιος 
καθώς και κάθε άλλη σχετική λεπτομέρεια. 

ε) Ο χρόνος υποβολής των δικαιολογητικών και η Γραμματεία 
στην οποία κατατίθενται αυτά. 

3. Το Συμβούλιο του Τμήματος μετά από εισήγηση της Ομάδας 
Μαθημάτων, που υποβάλλεται σ’ αυτό κατά το πρώτο δεκαήμερο 
του μηνός Απριλίου, συνέρχεται σε τακτική ή έκτακτη συνε¬ 
δρίαση μέσα στο δεύτερο δεκαήμερο του μηνός Απριλίου και 
προτείνει στο Συμβούλιο του ΤΕΙ την προκήρυξη των θέσεων. 

4. Η προκήρυξη υπογράφεται από τον Πρόεδρο του ΤΕΙ μέσα 
σε πέντε (5) ημέρες το αργότερο από την ημερομηνία απόφασης 
του Συμβουλίου του ΤΕΙ και δημοσιεύεται με την φροντίδα της 
Γραμματείας του οικείου ΤΕΙ δύο τουλάχιστον φορές σε μία ημε¬ 
ρήσια εφημερίδα της Αθήνας, μία της Θεσσαλονίκης και σε μία 
ημερήσια εφημερίδα της έδρας του οικείου ΤΕΙ. Η προκήρυξη 
αναρτάται στους πίνακες ανακοινώσεων του ΤΕΙ, προκειμένου να 
λάβουν γνώση τα μέλη του και κοινοποιείται σε όλα τα ΑΕΙ και ΤΕΙ. 

5. Μέσα σε αποκλειστική προθεσμία είκοσι (20) ημερών από 
την επομένη της ημερομηνίας της τελευταίας δημοσίευσης στον 
ημερήσιο τύπο, υποβάλλονται στη Γ ραμματεία του Τ μήματος οι 
αιτήσεις των υποψηφίων μαζί με όλα τα αναγκαία δικαιολογητικά. 
Στις αιτήσεις των υποψηφίων πρέπει να αναφέρονται κατά σειρά 
προτίμησης οι Ομάδες Μαθημάτων. Οι υποψήφιοι Επιστημονικοί 
Συνεργάτες αναφέρουν και την σειρά προτίμησης του διδακτικού 
αντικειμένου. Τα δικαιολογητικά πρέπει να φέρουν αρίθμηση, να 
είναι τοποθετημένα σε ειδικό φάκελο και να συνοδεύονται από 
πλήρες βιογραφικό σημείωμα, συνοπτική ανάλυση του επιστημο¬ 
νικού έργου του υποψηφίου. Υποβάλλεται επίσης και πίνακας 
των δικαιολογητικών. Τα δικαιολογητικά πρέπει να είναι θεωρη¬ 
μένα επίσημα από τις κατά Νόμο αρμόδιες αρχές. Τα ξενόγλωσσα 
δικαιολογητικά πρέπει να συνοδεύονται από επίσημες μεταφρά¬ 
σεις του Ελληνικού Υπουργείου Εξωτερικών ή Ελληνικής Διπλω¬ 
ματικής Αρχής στο εξωτερικό. Επιπλέον, οι τίτλοι σπουδών του 
εξωτερικού πρέπει να συνοδεύονται από πράξη ή βεβαίωση του 
κατά νόμο αρμοδίου οργάνου με την οποία αναγνωρίζονται ως 
ισότιμοι προς τους απονεμόμενους από τα Ελληνικά Εκπαιδευ¬ 
τικά Ιδρύματα. 

6. Η καλή γνώση μιας ξένης γλώσσας που απαιτείται για τους 
Επιστημονικούς και Εργαστηριακούς Συνεργάτες, αποδεικνύεται 
σύμφωνα με την Υπουργική Απόφαση Ε5/1905/23.7.96 (ΦΕΚ 
659 τ.Β /31.7.96) που εκδόθηκε σύμφωνα με τις διατάξεις του 
άρθρου 15 του Ν. 1404/83. 

7. Συμπλήρωση των δικαιολογητικών της προκήρυης μετά την 
κατάθεση και πρωτοκόλληση των αιτήσεων υποψηφιότητας, επι¬ 
τρέπεται μόνο αν πρόκειται για διασαφηνιστικά στοιχεία που ζη- 

τήθηκαν συμπληρωματικά από το οικείο όργανο και αφορούν σε 
δικαιολογητικά που κατατέθηκαν εμπρόθεσμα. 

Άρθρο 2 

Διαδικασία Πρόσληψης Επιστημονικών Συνεργατών, Εργαστη¬ 
ριακών Συνεργατών και Εκπαιδευτικών Ειδικών Μαθημάτων 
(ΕΕΜ) 

1. Η αξιολόγηση των υποψηφίων πραγματοποιείται από τρι¬ 
μελή εισηγητική επιτροπή, που ορίζεται με απόφαση του Συμβου¬ 
λίου του Τμήματος όχι αργότερα από πέντε (5) ημέρες μετά τη 
λήξη της προθεσμία υποβολής των αιτήσεων και αποτελείται από 
μέλη του Εκπαιδευτικού Προσωπικού (Ε.Π.) του Τμήματος της 
βαθμίδας Καθηγητή ή Επίκουρου Καθηγητή ΤΕΙ. Αν πρόκειται να 
προσληφθούν μέλη ΕΕΜ η παραπάνω επιτροπή συγκροτείται από 
μέλη Ειδικού Εκπαιδευτικού Προσωπικού (Ε.Ε.Π.) ΤΕΙ. 

Άν στο Τμήμα δεν υπηρετούν τρία τουλάχιστον μέλη Ε.Π. βαθ¬ 
μίδας Καθηγητή ή Επίκουρου Καθηγητή ή τρία μέλη Ε.Ε.Π. αντί¬ 
στοιχα η εισηγητική επιτροπή συγκροτείται ή συμπληρώνεται 
από μέλη του Ε.Π. ή Ε.Ε.Π. άλλου Τμήματος του ίδιου ή άλλου ΤΕΙ 
τα οποία προτείνονται από τα Συμβούλια των Τμημάτων ύστερα 
από γραπτό αίτημα του προϊσταμένου του οικείου Τμήματος. 

2. Η τριμελής επιτροπή μέσα σε προθεσμία δέκα (10) ημερών 
από την συγκρότητή της, η οποία μπορεί να παραταθεί για πέντε 
(5) ακόμη ημέρες με απόφαση του Συμβουλίου του Τμήματος, 
υποβάλλει στο Συμβούλιο του Τμήματος γραπτή εισηγητική έκ¬ 
θεση για κάθε μία κατηγορία στην οποία περιλαμβάνονται: 

α) Πλήρης πίνακας των υποψηφίων κατ’ αλφαβητική σειρά, 
στον οποίο καταγράφονται τα τυπικά προσόντα των υποψηφίων, 
(ειδικά τυπικά προσόντα σύμφωνα με το άρθρο 19 παρ. 4 στοιχ. 
α' β' γ’ και δ' του Ν. 1404/1983, όπως τροποποιήθηκε με τοάρ- 
θρο 57 παρ. 3 του Ν. 2413/1996 και γενικά τυπικά προσόντα, τα 
οποία απαιτούνται και για τα τακτικά μέλη του ΕΠ και ΕΕΠ των 
ΤΕ|) . 

β) Πίνακας των υποψηφίων που έχουν τα τυπικά και ουσιαστικά 
προσόντα και περιλαμβάνει ουσιαστική κρίση για το βαθμό αντα¬ 
πόκρισης αυτών στα απαιτούμενα νόμιμα προσόντα. 

γ) Κατάταξη κατά αξιολογική σειρά των υποψηφίων του πίνακα 
του στοιχείου β', η οποία προκύπτει από τη σαφή αντιπαράθεση 
των τυπικών και ουσιαστικών τους προσόντων, κατά τη σειρά αυ¬ 
τών, όπως την παραθέτει ο Νόμος. 

3. Κατά την εξέταση των σχετικών δικαιολογητικών των υπο¬ 
ψηφίων η εισηγητική επιτροπή μπορεί να καλεί ενώπιόν της τους 
υποψηφίους για παροχή διασαφήσεων. 

4. Η εισηγητική έκθεση αναρτάται στον πίνακα ανακοινώσεων 
του Τμήματος. Οι υποψήφιοι δικαιούνται να υποβάλλουν σχετικό 
υπόμνημα στο Συμβούλιο του Τμήματος εντός τριών (3) ημερών 
από την ημερομηνία αναρτήσεως της εισηγητικής έκθεσης. 

5. Μετά πάροδο τριών (3) έως πέντε (5) ημερών από την ανάρ¬ 
τηση της εισηγητικής έκθεσης συνέρχεται, μετά από πρόσκληση 
του Προϊσταμένου, σε τακτική ή έκτακτη συνεδρίαση το Συμβού¬ 
λιο του Τμήματος με αποκλειστικό θέμα τη διατύπωση πρότασης 
προς το Συμβούλιο του ΤΕΙ για την επιλογή των υποψηφίων Επι¬ 
στημονικών και Εργαστηριακών Συνεργατών και ΕΕΜ. Χρέη 
Γραμματέα για την τήρηση των πρακτικών ασκεί ο Προϊστάμενος 
της Γραμματείας του Τμήματος ή εν ελλείψει άλλος υπάλληλος 
του Τμήματος. Σε κάθε περίπτωση ο ορισμός γίνεται με απόφαση 
του Προϊσταμένου του Τμήματος. 

6. Το Συμβούλιο του Τμήματος εκτιμά την έκθεση της τριμε¬ 
λούς επιτροπής που επέχει θέση εισηγήσεως προς αυτό και δια¬ 
μορφώνει με απλή πλειοψηφία την απόφασή του, που επέχει 
θέση προτάσεως προς ίο Συμβούλιο του ΤΕΙ. Τα μέλη του Συμ- 
βουλίου του Τμήματος οφείλουν πάντοτε να αιτιολογούν ειδικώς 
την ψήφο τους. 

7 Το πρακτικό του Συμβουλίου του Τμήματος, μαζί με την ει¬ 
σηγητική έκθεση της τριμελούς επιτροπής υποβάλλεται με την 
πρόταση του Συμβουλίου του Τμήματος προς του ΤΕι. 

8 Το Συμβούλιο του ΤΕΙ σε τακτική ή έκτακτη συνεδρίασή του 
αποφασίζει την πρόσληψη των Συνεργατών και ΕΕΜ με βάση τον 
πίνακα κατάταξης των υποψηφίων κατά την αξιολογική σειρά της 
εισηγητικής επιτροπής, όπως αυτή έχει ενδεχόμενα διαμορφωθεί 
από το Συμβούλιο του Τμήματος και έχει διατυπωθεί στη σχετική 
πρότασή του. 

Το Συμβούλιο του ΤΕΙ δεν μπορεί να αποφασίζει πρόσληψη 


υποψηφίων κατά παρέκκλιση του παραπάνω πίνακα αξιολογικής 
κατάταξης και σε περίπτωση διαφωνίας οφείλει να αναπέμψει τη 
σχετική πρόταση στο Συμβούλιο του Τμήματος αιτιολογώντας τη 
διαφωνία του. 

9. Η απόφαση του Συμβουλίου του ΤΕΙ για την πρόσληψη των 
Συνεργατών και των μελών ΕΕΜ αποστέλλεται στον υπεύθυνο 
της Ομάδας Μαθημάτων μέσω του Προϊσταμένου του Τμήματος. 

Ο υπεύθυνος της Ομάδας Μαθημάτων αναθέτει με έγγραφό του, 
που επιδίδεται επί αποδείξει, το διδακτικό έργο στους επιλεγέ- 
ντες Συνεργάτες του Τμήματος ή στα μέλη ΕΕΜ, που καλούνται 
να υποβάλλουν υπεύθυνη δήλωση του Ν. 1599/86 με την οποία 
δηλώνουν ότι δεν θα απασχοληθούν σε άλλο τμήμα του ίδιου ή άλ¬ 
λου ΤΕΙ και να υπογράψουν τη σχετική σύμβαση εντός τριών (3) 
ημερών από την ημερομηνία ανάθεσης. Η κλήση κοινοποιείται 
στον Πρόεδρο του ΤΕΙ . (άρθρο 19 παρ. 3 περ. β και παρ. 12 περ. α 
του Ν. 1404/83, όπως αντικαταστάθηκε από το άρθρο 57 παρ. 3 
του Ν. 2413/96). 

Εάν ο προσλαμβανόμενος δεν προσέλθει μέσα στην προθε¬ 
σμία της παραγράφου αυτής, τότε καλείται ο αμέσως επόμενος 
στον πίνακα αξιολόγησης. 

Αρθρο 3 

Διαδικασία Πρόσληψης Ειδικών Συνεργατών 

1. α) Οι Ειδικοί Συνεργάτες προσλαμβάνονται με σύμβαση με¬ 
ρικής απασχόλησης η οποία έχει διάρκεια ί) ένα σπουδαστικό έτος 
έαν αφορά αμιγώς διδακτικό έργο σύμφωνα με τα οριζόμενα στο 
άρθρο 24 του Ν. 1404/83 και στο άρθρο 19 παρ. 7 του άρθρου 
του Ν. 1404/83 όπως αντικαταστάθηκε από το άρθρο 57 παρ. 3 
του Ν. 2413/96 ή ϋ) ένα ημερολογιακό έτος, εάν αφορά ερευνη¬ 
τικό ή μελετητικό έργο ή συνδυασμό αυτών με διδακτικό έργο. 

β) Μετά από εισήγηση της Ομάδας Μαθημάτων, πρόταση του 
Συμβουλίου του Τμήματος και απόφαση του Συμβουλίου του ΤΕΙ, 
δημοσιεύεται, με υπογραφή του Προέδρου του ΤΕΙ, πρόσκληση 
εκδήλωσης ενδιαφέροντος δύο (2) τουλάχιστον φορές σε μια (1) 
ημερήσια εφημερίδα της Αθήνας, μία (1) της Θεσσαλονίκης και 
σε μία (1) της έδρας του οικείου ΤΕΙ. Η πρόσκληση εκδήλωσης 
ενδιαφέροντος αναρτάται στους πίνακες ανακοινώσεων του ΤΕΙ 
και κοινοποιείται στα κατά περίπτωση σχετιζόμενα με τα γνωσικά 
αντικείμενα της Ομάδας Μαθημάτων Επιμελητήρια και στις 
Επαγγελματικές ή Επιστημονικές Ενώσεις ή Συλλόγους της 
έδρας του ΤΕΙ. 

2. Στην πρόσκληση ενδιαφέροντος ορίζονται ρητά: 

α) Το Τμήμα, η Ομάδα Μαθημάτων και τα αντικείμενα εκπαι¬ 
δευτικής απασχόλησης της Ομάδας Μαθημάτων. 

β) Τα τυπικά προσόντα που πρέπει να έχουν οι ενδιαφερόμε¬ 
νοι. 

γ) Ο μέγιστος επιτρεπόμενος αριθμός ωρών εβδομαδιαίας 
απασχόλησης. 

δ) Τα δικαιολογητικά που πρέπει να υποβάλλει ο ενδιαφερόμε¬ 
νος καθώς και κάθε άλλη σχετική λεπτομέρεια. 

ε) Ο χρόνος υποβολής των δικαιολογητικών και η Γραμματεία 
στην οποία κατατίθενται αυτά. 

3. α) Για την αξιολόγηση των υποψηφίων Ειδικών Συνεργατών 
ΤΕΙ ο υπεύθυνος της Ομάδας Μαθημάτων καταρτίζει πίνακα 
αξιολόγησης των αιτήσεων των ενδιαφερομένων κατ’ αλφαβη¬ 
τική σειρά, στον οποίο καταγράφονται τα κατά το άρθρο 19 παρ. 7 
του Ν. 1404/1993, όπως αντικαταστάθηκε από το άρθρο 57 του 
Ν 2413/1996 καΐ'τα γενικώς απαιτούμενα για τα τακτικά μέλη 
Ε.Π. και Ε.Ε.Π. των ΤΕΙ τυπικά προσόντα αυτών, αναφέρει τη 
διευθυντική θέση την οποία κατέχουν, προσδιορίζει το αντικεί¬ 
μενο της επαγγελματικής απασχόλησης αυτών και εκφέρει ου¬ 
σιαστική κρίση για τη συνάφεια του αντικειμένου της επαγγελμα¬ 
τικής απασχόλησης των ενδιαφερομένων προς τα εκπαιδευτικά 
ενδιαφέροντα της Ομάδας Μαθημάτων καθώς και για την ειδικό¬ 
τερη ενίσχυση του επιπέδου των δραστηριοτήτων της Ομάδας 
Μαθημάτων που αναμένεται λόγω των εξειδικευμένων γνώσεων 
των ενδιαφερομένων. 

Μέσα σε προθεσμία είκοσι (20) ημερών από την ημερομηνία 
λήξης υποβολής αιτήσεων, ο υπεύθυνος της Ομάδας Μαθημάτων 
υποβάλλει στο Συμβούλιο του Τ μήματος μέσω του Προϊσταμένου 
εισήγηση για την πρόσληψη Ειδικού Συνεργάτη, αναπόσπαστο 
μέρος της οποίας είναι ο πίνακας αξιολόγησης. Στην εισήγηση αι¬ 
τιολογείται ειδικώς η πρόταση πρόσληψης Ειδικού Συνεργάτη με 

βάση τα στοιχεία του πίνακα αξιολδγησης και προσδιορίζεται το 
αντικείμενο και ο χρόνος της εκπαιδευτικής απασχόλησης του 
προτεινόμενου Ειδικού Συνεργάτη. 

β. Το Συμβούλιο του Τμήματος συνέρχεται μετά από πρό¬ 
σκληση του Προϊσταμένου του Τμήματος μέσα σε δέκα (10) έως 
είκοσι (20) ημέρες από την υποβολή εισηγήσεως πρόσληψης Ει¬ 
δικού Συνεργάτη, εκτιμά την εισήγηση του υπευθύνου της Ομά¬ 
δας Μαθημάτων και διαμορφώνει με απλή πλειοψηφία την από¬ 
φαση του, που επέχει θέση προτάσεως προς το Συμβούλιο του 
ΤΕΙ. Για την απόφαση του Συμβουλίου του Τμήματος συνεκτιμώ- 
νται τα στοιχεία που περιλαμβάνονται στη εισήγηση, το επίπεδο 
τεχνολογικής συνεργασίας μεταξύ του Τμήματος και της παρα¬ 
γωγικής μονάδας ή του οργανισμού, π.χ. στα πλαίσια κοινών εκ¬ 
παιδευτικών ή ερευνητικών προγραμμάτων, η απασχόληση ή δυ¬ 
νατότητα απασχόλησης των πτυχιούχων του Τμήματος ή πρακτι¬ 
κής άσκησης των σπουδαστών, καθώς και η προσωπική συμβολή 
ή εκτίμηση της δυνατότητας συμβολής του ενδιαφερομένου στην 
περαιτέρω ανάπτυξη της συνεργασίας. Τα μέλη του Συμβουλίου 
του Τμήματος πρέπει να αιτιολογούν ειδικώς την ψήφο τους. 

γ. Το Συμβούλιο του ΤΕΙ δεν μπορεί να αποφασίσει την πρόσ¬ 
ληψη Ειδικού Συνεργάτη που δεν προτε'ινεται από το Συμβούλιο 
του Τμήματος και σε περίπτωση διαφωνίας οφείλει να αναπέμψει 
τη σχετική πρόταση στο Συμβούλιο του Τ μήματος αιτιολογώντας 
την απόφασή του. 

Η απόφαση του Συμβουλίου του ΤΕΙ αποστέλλεται στον υπεύ¬ 
θυνο της Ομάδας Μαθημάτων μέσω του Προϊσταμένου του Τμή¬ 
ματος. Ο υπεύθυνος της Ομάδας Μαθημάτων απευθύνει γραπτή 
πρόσκληση προς τον επιλεγέντα Ειδικό Συνεργάτη, που επιδίδε¬ 
ται επι αποδείξει, με την οποία ί) αναθέτει το εκπαιδευτικό έργο, 
ίϊ) γνωστοποιεί τα δικαιολογητικά που πρέπει να υποβάλλει ή να 
συμπληρώσει ο επιλεγείς μεταξύ των οποίων και υπεύθυνη δή¬ 
λωση του Ν. 1599/86 με την οποία δηλώνει ότι δεν θα απασχολη¬ 
θεί σε άλλο τμήμα του ίδιου ή άλλου ΤΕΙ (άρθρο 19 παρ. 12 περ. α 
του Ν. 1404/1983, όπως αντικαταστάθηκε από το άρθρο 57 του 
Ν. 2413/1996) και ϋί) καλεί τον επιλεγέντα Ειδικό Συνεργάτη να 
υπογράψει τη σχετική σύμβαση εντός τριών (3) ημερών από την 
ημερομηνία ανάθεσης. Η πρόσκληση κοινοποιείται στον Πρόεδρο 
του ΤΕΙ. 

Άρθρο 4 

Σύμβαση Εργασίας 

1. Μεταξύ του επιλεγέντος Επιστημονικού ή Εργαστηριακού 
Συνεργάτη ή ΕΕΜ ή Ειδικού Συνεργάτη και του Προέδρου του ΤΕΙ 
υπογράφεται σύμβαση εργασίας στη οποία αναγράφονται: 

α. Τα ατομικά στοιχεία του προσλαμβανόμενου. Εάν πρόκειται 
για θέση Ειδικού Συνεργάτη αναγράφεται και η διευθυντική θέση 
την οποία κατέχει ο προσλαμβανόμενος κατά τον χρόνο υπογρα¬ 
φής της σύμβασης. 

β. Ο χρόνος έναρξης και ο χρόνος λήξης της ισχύος της σύμβα¬ 
σης. 

γ. Η κατηγορία στην οποία ανήκει ο προσλαμβανόμενος, 
δ. Ο αριθμός των ωρών εβδομαδιαίας διδακτικής ή εκπαιής 
απασχόλησης και η αμοιβή του προσλαμβανόμενου. 

ε. Το Τμήμα, η Ομάδα ή Ομάδες Μαθημάτων στα οποία θα 
απασχοληθεί και τα μαθήματα, εργαστήρια, ή το εκπαιδευτικό 
έργο που θα αναλάβει ο προσλαμβανόμενος. 

στ. Τυχόν άλλες υποχρεώσεις του προσλαμβανόμενου προς 
την Ομάδα ή Ομάδες Μαθημάτων, το Τμήμα ή το ΤΕΙ. 
ζ. Οι όροι καταγγελίας της σύμβασης, 
η. Το πειθαρχικό δίκαιο που θα ισχύει. 

2. Η σύμβαση των Επιστημονικών Συνεργατών, Εργαστηριακών 
Συνεργατών, ΕΕΜ και Ειδικών Συνεργατών μπορεί να καταγγελ¬ 
θεί για σπουδαίο λόγο, όπως υπηρεσιακή ανεπάρκεια, πλημμελής 
εκτέλεση των καθηκόντων του, συχνές απουσίες, διατάραξη της 
λειτουργίας του Τμήματος ή της Ομάδας Μαθημάτων, έλλειψη 

,.πνεύματος συνεργασίας με τα όργανα του Ιδρύματος ή τους λοι¬ 
πούς εκπαιδευτικούς. 

3. Αν για οποιοδήποτε λόγο, κατά το χρόνο ισχύος της σύμβα¬ 
σης εργασίας, ο προσλαμβανόμενος παραιτηθεί ή αποχωρήσει ή 
εάν απουσιάσει αδικαιολόγητα από τα καθήκοντά του τουλάχι¬ 
στον δύο (2) ημέρες απασχόλησής του ανά εξάμηνο, λύεται αυτε- 
παγγέλτως ή με καταγγελία, κατά περίπτωση, η σύμβαση εργα¬ 
σίας κατά την κρίση των παραπάνω οργάνων πρόσληψης. Στην 


περίπτωση αυτή μπορεί να προσλαμβάνεται ο αμέσως επόμενος 
στον πίνακα αξιολόγησης για το υπόλοιπο χρονικό διάστημα της 
σύμβασης. 

4. Στους Επιστημονικούς Συνεργάτες, Εργαστηριακούς Συνερ¬ 
γάτες, ΕΕΜ και Ειδικούς Συνεργάτες εφαρμόζονται αναλογικά οι 
κείμενες διατάξεις περί πειθαρχικού δικαίου που ισχύουν για το 
μόνιμο ΕΠ και ΕΕΠ. 

5. Στους Επιστημονικούς Συνεργάτες, Εργαστηριακούς Συνερ¬ 
γάτες και ΕΕΜ μπορεί να ανατίθεται και άλλο έργο, σχετιζόμενο 
με τα διδακτικά τους καθήκοντα, όπως συνοδοί σε εκπαιδευτικές 
εκδρομές, η μελέτη θεμάτων σπουδών, διεθνείς συνεργασίες, 
παροχή νομικών υπηρεσιών. 

Άρθρο 5 

Συμμετοχή των Συνεργατών και των Εκπαιδευτικών Ειδικών 
Μαθημάτων σε Συλλογικά Όργανα των ΤΕΙ 
Οι Επιστημονικοί Συνεργάτες, οι Εργαστηριακοί Συνεργάτες, οι 
Ειδικοί Συνεργάτες και οι Εκπαιδευτικοί Ειδικών Μαθημάτων με¬ 
τέχουν στη Γ ενική Συνέλευση της Ομάδας Μαθημάτων και στη 
Γενική Συνέλευση του Τμήματος με δικαίωμα λόγου αλλά όχι ψή¬ 
φου. 

Άρθρο 6 

Επισκέπτες Καθηγητές 

Οι Επισκέπτες Καθηγητές έχουν τις υποχρεώσεις και τα δικαι¬ 
ώματα των Καθηγητών ΤΕΙ, εκτός από το δικαίωμα να εκλέγουν 
και να εκλέγονται στα διάφορα συλλογικά όργανα. 

Άρθρο 7 

Καταργούμενες Διατάξεις 

Από της δημοσιεύσεως του παρόντος καταργείται το Π.Δ. 203/ 
1984 (ΦΕΚ 69Α ). 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 17 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 356 (5) 

Οργανισμός του Ταμείου Αρωγής Προσωπικού των Υπηρεσιών 
αρμοδιότητας Υπουργείου Δικαιοσύνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 2 του Ν. 51/1975 (ΦΕΚ 125/Α). 
β) Του άρθρου 6 παρ. 5 του Ν. 2026/1992 (ΦΕΚ 43/Α). 
«Ρύθμιση θεμάτων οργάνωσης και προσωπικού της δημόσιας 
διοίκησης και άλλες διατάξεις» (ΦΕΚ 43/Α/92) όπως τροποποιή¬ 
θηκε από το άρθρο 30 παρ. 1 του Ν. 2190/94 (ΦΕΚ 28/Α) και το 
άρθρο 9 παρ. 11 του Ν. 2266/94 (ΦΕΚ 218/Α). 
γ) Του άρθρου 17 παρ. 1 του Ν. 1320/1983 (ΦΕΚ 6/Α/83). 
δ) Του άρθρου 35 παρ. 1 και 36 παρ. 15 του Ν. 2190/94 (ΦΕΚ 
28/Α) 

ε) Του άρθρου 3 παρ. 7 εδ. β του Ν. 2349/1995 (ΦΕΚ 224/Α/ 
95). 

ζ) Του άρθρου 29Α του Ν. 1558/1985, που προστέθηκε με το 
άρθρο 27 του Ν. 2081/1992 (ΦΕΚ 154/Α/92). 

2. α) Του Π.Δ. 372/95 (ΦΕΚ 201/Α) «Μεταφορά της Γ.Γ.Κ.Α. 
από το ΥΥΠΚΑ στο Υπουργείο Εργασίας». 

β) Του Π.Δ. 373/95 (ΦΕΚ 201/Α) «Συγχώνευση των Υπουρ¬ 
γείων Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημ. Διοίκησης και Αποκέντρωσης και καθορι¬ 
σμός των αρμοδιοτήτων του». 

3. Την αριθμ. 13/6.3.1996 απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Αποκέντρω- 

σης «Καθορισμός αρμοδιοτήτων του Υφυπουργού Εσωτερικών, 
Δημόσιας Διοίκησης και Αποκέντρωσης, Γ. Μωράίτη» ΦΕΚ 
137Β). 

4. Την αριθμ. 80010/12.2.1996 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων» ΦΕΚ 91/Β/13.2.1996). 

5. Το γεγονός ότι από τις διατάξεις αυτού του Διατάγματος προ- 
καλείται ετήσια δαπάνη σε βάρος του Προϋπολογισμού του Τα¬ 
μείου Αρωγής Προσωπικού των Υπηρεσιών αρμοδιότητας Υπουρ¬ 
γείου Δικαιοσύνης για μεν το έτος 1996 ύψους 24.936.605 δρχ. 
που θα καλυφθεί από το έκτακτο αποθεματικό αυτόύ (πρόβλεψη 
για το 1996 30.000.000 δρχ.), για δε τα επόμενα οικονομικό έτη, 
από τους οικείους κωδικούς μισθοδοσίας. 

6. Την 256/1996 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Οικονομικών και των 
Υφυπουργών Εσωτερικών, Δημ. Διοίκησης και Αποκέντρωσης και 
Εργασίας και Κοινωνικών Ασφαλίσεων, αποφασίζουμε: 

Άρθρο 1 

Διάρθρωση Υπηρεσιών 

Οι Υπηρεσίες του Ταμείου Αρωγής Προσωπικού των Υπηρε¬ 
σιών αρμοδιότητος Υπουργείου Δικαιοσύνης, αποτελούν Διεύ¬ 
θυνση που συγκροτείται ως εξής: 

1) Τμήμα Συντάξεων - Ασφάλισης 

2) Τμήμα Διοικητικού - Οικονομικού και Εσόδων 

3) Γραφείο Μηχανογράφησης. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέ¬ 
ματα που κατανέμονται μεταξύ των Τμημάτων, ως εξής: 

1. Τμήμα Συντάξεων - Ασφάλισης 

Μέριμνα για τη χορήγηση των συντάξεων στους ασφαλισμέ¬ 
νους και στα δικαιούχο μέλη της οικογένειάς τους, σύμφωνα με 
τις καταστατικές διατάξεις του Ταμείου και τη διεξαγωγή της σχε¬ 
τικής αλληλογραφίας. 

Μέριμνα για την έκδοση εντολής στο λογιστήριο για την κίνηση 
της διαδικασίας έκδοσης των επιταγών πληρωμής των συντά¬ 
ξεων. 

Μέριμνα γαι την αναπροσαρμογή των συντάξεων και γενικά 
κάθε θέμα που αφορά τις συντάξεις. 

Μέριμνα για τη σύνταξη καταστάσεων πληρωμής των συντά¬ 
ξεων, την επιστροφή εισφορών σε όσους δεν θεμελιώνουν συ- 
νταξιοδοτικό δικαίωμα, καθώς και τη σύνταξη και τήρηση γενικού 
μητρώου και αρχείου ατομικών φακέλλων μερισματούχων. 

Επιμέλεια για την υπαγωγή στην ασφάλιση του Ταμείου κάθε 
κατά Νόμο ασφαλιστέου προσώπου, την αναγνώριση χρόνου 
προϋπηρεσίας και στρατιωτικής υπηρεσίας, το συμψηφισμό με- 
ταφερομένων στο Ταμείο εισφορών από επικουρικούς φορείς, 
σύμφωνα με τις διατάξεις του Νόμου περί διαδοχικής ασφάλισης, 
τη σύνταξη και τήρηση γενικού μητρώου ασφαλισμένων και τή¬ 
ρηση αρχείου με ατομικούς φακέλλους ασφαλισμένων, καθώς και 
τη διεξαγωγή της σχετικής με την ασφάλιση αλληλογραφίας. 

2. Τμήμα Διοικητικού - Οικονομικού και Εσόδων. 

Μέριμνα για την τακτική και ανελλιπή είσπραξη των πόρων του 

Ταμείου, τη διενέργεια του ελέγχου των υποβαλλομένων μη¬ 
νιαίων μισθοδοτικών καταστάσεων από τα Δημόσια Ταμεία, το 
διακανονισμό και την τακτοποίηση καθυστερουμένων εισφορών 
την έκδοση χρηματικών ενταλμάτων των δαπάνων του Τα¬ 
μείου. 

Μέριμνα για την επιστροφή των κρατήσεων, την αποζημίωση 
των μελών του Δ.Σ. του Ταμείου και την αποζημίωση του προσω¬ 
πικού του, την τήρηση των λογιστικών βιβλίων, την κατάρτιση και 
υπογραφή του Προϋπολογισμού, Ισολογισμού και Απολογισμού 
του Ταμείου και τη διαχείριση και εποπτεία των περιουσιακών 
στοιχείων του Ταμείου, καθώς και την εισήγηση για την λήψη μέ¬ 
τρων βελτίωσης της απόδοσής τους. 

Επιμέλεια για τον χειρισμό των θεμάτων υπηρεσιακής κατάστα¬ 
σης του προσωπικού του Ταμείου, την τήρηση πρωτοκόλλου, δα¬ 
κτυλογράφηση, αναπαραγωγή εγγράφων, διακίνηση εισερχόμε¬ 
νης και εξερχόμενης αλληλογραφίας και τήρηση γενικού αρχείου, 
καθώς και τη σύνταξη εγγράφων διοικητικής φύσης, τη φροντίδα 
για κάθε προμήθεια και έγκαιρο εφοδιασμό των υπηρεσιών του 


Ταμείου με τα αναγκαία υλικά και όργανα για την λειτουργία αυ¬ 
τού. 

Μέριμνα για την βεβαίωση της ακρίβειας αντιγράφων, φωτο¬ 
γραφιών ή φωτοτυπιών οποιωνδήποτε εγγράφων και γενικά δι- 
καιολογητικών, ύστερα από αντιπαραβολή με το επιδεικνυόμενο 
σχετικό πρωτότυπο ή ακριβές αντίγραφο, τη βελτίωση της οργά¬ 
νωσης και λειτουργίας των Υπηρεσιών του Ταμείου, την επιμέ¬ 
λεια για την διευκόλυνση της επικοινωνίας των πολιτών με τις 
Υπηρεσίες του Ταμείου,καθώς και για την έκδοση και διάθεση 
ενημερωτικών φυλλαδίων και οδηγιών σχετικά με τα θέματα του 
Ταμείου, και την γραμματειακή εξυπηρέτηση του Δ.Σ. του Τα¬ 
μείου. Μέριμνα για την παραλαβή και ταξινόμηση από το Εθνικό 
Τυπογραφείο των Φύλλων Εφημερίδας της Κυνέρνησης (ΦΕΚ) ή 
άλλων εντύπων σχετικών με την Νομοθεσία που διέπει το Ταμείο 
καθώς και τη φύλαξη, καθαρισμό και πυρασφάλεια του καταστή¬ 
ματος του Ταμείου. 

3. Γραφείο Μηχανογράφησης. 

Μέριμνα για την μελέτη και πρόταση μέτρων για την μερική ή 
συλλογική μηχανογραφική εξυπηρέτηση του Ταμείου με μηχανο¬ 
γραφικά μέσα και τη μελέτη σκοπιμότητας για την προμήθεια των 
κατάλληλων μηχανογραφικών συστημάτων. 

Επιμέλεια για την κατάρτιση του ετήσιου προγράμματος δρα¬ 
στηριοτήτων του τμήματος και παρακολούθηση της πορείας του 
ετησίου προγραμματισμού, τη συγκέντρωση και επεξεργασία των 
προς μηχανογράφηση στοιχείων και τον έλεγχο αυτών πριν την ει¬ 
σαγωγή τους στον Η/Υ. 

Επιμέλεια για την ανάπτυξη και τη συντήρηση των εφαρμογών 
ώστε συνεχώς να καλύπτουν τις μεταβαλλόμενες ανάγκες των 
τμημάτων του Ταμείου, την ενημέρωση, εκπαίδευση και τη βοή¬ 
θεια του Τμήματος για νέες εφαρμογές της μηχανογράφησης. 

Επιμέλεια για την προμήθεια του απαιτούμενου μηχανογραφι¬ 
κού υλικού και φροντίδα για την λειτουργικότητα και αντιμετώ¬ 
πιση προβλημάτων σχετικά με τη λειτουργία του Η/Υ,καθώς και 
την αποστολή των ορθών εκτυπώσεων εντύπων στα λειτουργικάα 
τμήματα. 

Άρθρο 3 

Διάρθρωση θέσεων 

Στο Ταμείο Αρωγής Προσωπικού των Υπηρεσιών Αρμοδιότητας 
Υπουργείου Δικαιοσύνης, συνιστώνται δώδεκα (12) θέσεις προ¬ 
σωπικού, σε αντίστοιχους συνιστώμενους κλάδους οι οποίες κα- 
τανέμονται κατά κατηγορία και κλάδο, ως εξής: 

1) ΚΑΤΗΓΟΡΙΑ ΠΕ: 

Κλάδος ΠΕ Διοικητικός Οικονομικός, θέσεις δύο (2). 

2) ΚΑΤΗΓΟΡΙΑ ΤΕ: 

α) Κλάδος ΤΕ Διοικητικός - Λογιστικός θέσεις δύο (2). 

β) Κλάδος ΤΕ Πληροφοριοκής (ειδικότητας πληροφορικής 
(δοίίννατβ) θέση μία (1). 

3) ΚΑΤΗΓΟΡΙΑ ΔΕ: 

α) Κλάδος ΔΕ Διοικητικός - Λογιστικός θέσεις δύο (2). 

β) Κλάδος ΔΕ Προσ/κού Η/Υ (Ειδικ. χειριστών Η/Υ θέσεις δύο 

( 2 ). 

γ) Κλάδος ΔΕ Δακτυλογράφων - Στενογράφων (δακτυλογρ. ελ¬ 
ληνικής), θέση μία (1). 

4) ΚΑΤΗΓΟΡΙΑ ΥΕ: 

Κλάδος ΥΕ Επιμελητών θέση μία (1) 

Κλάδος ΥΕ Προσ. Καθαριότητας θέση μία (1) 

Προσόντα διορισμού για την πλήρωση των παραπάνω αναφερο- 
μένων θέσεων στον εισαγωγικό βαθμό ορίζονται τα προβλεπό- 
μενα στο Π.Δ. 194/88 (ΦΕΚ 84/Α), όπως τροποποιήθηκε με το 
Π.Δ. 172/92 (ΦΕΚ 81/Α) και 368/92. 

Αρθρο 4 

Προϊστάμενοι Υπηρεσιών 

1. Της Δ/νης του Ταμείου προΐσταται υπάλληλος του Κλάδου 
ΠΕ Διοικητικού-Οικονομικού ή ΤΕ Διοικητικού - Λογιστικού και εν 
ελλείψει ΔΕ Διοικητικού - Λογιστικού, ο οποίος μεριμνά για την 
εφαρμογή της νομοθεσίας του Ταμείου και την εκτέλεση των 
αποφάσεων του Δ. Συμβουλίου. 

Παρίσταται στις συνεδριάσεις του Δ.Σ., ως εισηγητής σε όλα τα 
θέματα που εξετάζονται, χωρίς ψήφο. 

Παρακολουθεί την λειτουργία των υπηρεσιών του Ταμείου 
ασκώντας έλεγχο σ’ αυτές, υπογράφει όλα τα έγγραφα του Τα¬ 
μείου με τον Πρόεδρο του Δ.Σ. και τον Προϊστάμενο του Τμήμα- 

τος Οικονομικού - Διοικητικού και Εσόδων τα εντάλματα και τις 
εντολές πληρωμής και ασκεί όλες τις αρμοδιότητες που του πα¬ 
ρέχονται από τις κείμενες διατάξεις ή του εκχωρούνται από το 
Δ.Σ. βάσει της κείμενης νομοθεσίας. 

2. Στα Τμήματα του Ταμείου προΐστανται υπάλληλοι του κλά¬ 
δου ΠΕ Διοικητικού - Οικονομικού ή υπάλληλοι του κλάδου ΤΕ 
Διοικητικού - Λογιστικού και εν ελλείψει υπάλληλοι του Κλάδου 
ΔΕ Διοικητικού - Λογιστικού, και στο Γραφείο Μηχανογράφησης, 
προΐσταται υπάλληλος του κλάδου ΤΕ Πληροφορικής και εν ελ- 
λείχει ΔΕ προσ/κού Η/Υ. 

Αρθρο 5 

Μέχρι την πλήρωση με προσωπικό, των παραπάνω μόνιμων θέ¬ 
σεων του Ταμείου, οι υπηρεσίες του λειτουργούν με αποσπασμέ¬ 
νους υπαλλήλους από το προσωπικό των υπηρεσιών αρμοδιότη¬ 
τας Υπουργείου Δικαιοσύνης και των ΝΠΔΔ που υπόκεινται στον 
Ιδρυτικό Νόμο του Ταμείου (άρθρο 16, Β.Δ. 14/1956 ΦΕΚ 289/ 
Α/1956). 

Στον Υφυπουργό Εργασίας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 11 Σεπτεβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ & ΑΠΟΚ/ΣΗΣ 

Α. ΠΑΠΑΔΟΠΟΥΛΟΣ Γ. ΜΩΡΑΪΓΗΣ 

ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 357 (6) 

Τροποποίηση της παρ. 3 του άρθρου 21 του καταστατικού του 
κλάδου Κύριας Ασφάλισης Φωτοειδησεογράφων και Εικονο¬ 
ληπτών Επικαίρων Τηλεόρασης (Π.Δ. 419/1980, 115Α) και 
της παρ. 3 του άρθρου 21 του καταστατικού του κλάδου Κύ¬ 
ριας Ασφάλισης Ανταποκριτών Ξένου Τύπου (Π.Δ. 419/1983 
154Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 του Ν. 940/1979 (157Α). 

2. Τις διατάξεις των άρθρων 23 και 27 του Ν. 1558/1985 
(137Α), του άρθρου 5 του Π.Δ. 437/1985 (157Α), του άρθρου 15 
του Π.Δ. 213/1992 (102Α) και του Π.Δ. 372/1995 (201Α). 

3. Τις διατάξεις του άρθρου 29Α του Ν. 1558/1985 που προ¬ 
στέθηκε με το άρθρο 27 του Ν. 2081/1992 (154Α). 

4. Τη ν γνώμη του Διοικητικού Συμβουλίου του Τ αμείου Ασφάλι¬ 
σης ιδιοκτητών Συντακτών και Υπαλλήλων Τύπου που διατυπώ¬ 
θηκε κατά τις 7/9.2.1995 και 24/18.5.1995 συνεδριάσεις του. 

5. Τη γνώμη του Συμβουλίου Κοινωνικής Ασφάλισης που διατυ¬ 
πώθηκε κατά τις 88/7.2.1996 και 99/5.6.1996 συνεδριάσεις του 
της ΚΗ' περιόδου. 

6. Το γεγονός ότι από την εφαρμογή του διατάγματος αυτού 
δεν προκαλείται δαπάνη σε βάρος του προϋπολογισμού του Κλά¬ 
δου Κύριας Ασφάλισης Φωτοειδησεογράφων και Εικονοληπτών 
Επικαίρων Τηλεόρασης και του προϋπολογισμού του Κλάδου Κύ¬ 
ριας Ασφάλισης Ανταποκριτών =ένου Τύπου του Ταμείου Ασφά¬ 
λισης Ιδιοκτητών Συντακτών και Υπαλλήλων Τύπου (Ν.Π.Δ.Δ.). 

7. Την 445/1996 γνωμοδότηση του Συμβουλίου Επικράτειας, 
μετά από πρόταση του Υπουργού Εργασίας και Κοινωνικών 
Ασφαλίσεων, αποφασίζουμε: 

Άρθρο 1 

Η παρ. 3 του άρθρου 21 του καταστατικού του κλάδου Κύριας 
Ασφάλισης Φωτοειδησεογράφων και Εικονοληπτών Επικαίρων 
Τηλεόρασης (Π.Δ. 419/1980, 115Α), αντικαθίσταται ως εξής: 

«3. Το Δ.Σ. του Ταμείου μπορεί να ζητήσει οποτεδήποτε νέα ια¬ 
τρική εξέταση του λόγω αναπηρίας συνταξιούχου. 

Κατ’ εξαίρεση η αναπηρία θεωρείται οριστική και οι συνταξιού¬ 


χοι δεν υπόκεινται σε επανεξέταση, εφόσον: 

α) Έχουν συμπληρώσει το 55ο έτος της ηλικίας τους, συνταξιο- 
δοτούνται επί επτά (7) έτη συνεχώς και έχουν υποβληθεί σε τρεις 
τουλάχιστον εξετάσεις από την υγειονομική επιτροπή κατά την 
διάρκεια της συνταξιοδότησής τους. 

β) Έχουν συμπληρώσει το 60ό έτος της ηλικίας τους, συνταξιο- 
δοτούνται επί πέντε (5) έτη συνεχώς και έχουν υποβληθεί σε δύο 
τουλάχιστον εξετάσεις από την υγειονομική επιτροπή κατά την 
διάρκεια της συνταξιοδότησής τους. 

γ) Συνταξιοδοτούνται επί δώδεκα (12) έτη συνεχώς ανεξάρτητα 
από όριο ηλικίας. 

δ) Συνταξιοδοτούνται επί είκοσι (20) έτη συνεχώς ή διακεκομ¬ 
μένα, αλλά από τριετίας συνεχώς, ανεξάρτητα από όριο ηλικίας». 

Αρθρο 2 

Η παρ. 3 του άρθρου 21 του καταστατικού του κλάδου Κύριας 
Ασφάλισης Ανταποκριτών Ξένου τύπου (Π.Δ. 419/1983, 154Α), 
αντικαθίσταται ως εξής: 

«3. Το Δ.Σ. του Ταμείου, μπορεί να ζητήσει οποτεδήποτε νέα 
ιατρική εξέταση του λόγω αναπηρίας συνταξιούχου. 

Κατ' εξαίρεση η αναπηρία θεωρείται οριστική και οι συνταξιού¬ 
χοι δεν υπόκεινται σε επανεξέταση, εφόσον: 

α) Έχουν συμπληρώσει το 55ο έτος της ηλικίας τους, συνταξιο- 
δοτούνται επί επτά (7) έτη συνεχώς και έχουν υποβληθεί σε τρεις 
τουλάχιστον εξετάσεις από την υγειονομική επιτροπή κατά την 
διάρκεια της συνταξιοδότησής τους. 

β) Έχουν συμπληρώσει το 60ό έτος της ηλικίας τους, συνταξιο- 
δοτούνται επί πέντε (5) έτη συνεχώς και έχουν υποβληθεί σε δύο 
τουλάχιστον εξετάσεις από την υγειονομική επιτροπή κατά την 
διάρκεια της συνταξιοδότησής τους. 

γ) Συνταξιοδοτούνται επί δώδεκα (12) έτη συνεχώς, ανεξάρ¬ 
τητα από όριο ηλικίας. 

δ) Συνταξιοδοτούνται επί είκοσι (20) έτη συνεχώς ή διακεκομ¬ 
μένα, αλλά από τριετίας, ανεξάρτητα από όριο ηλικίας». 

Άρθρο 3 

Η ισχύς του διατάγματος αυτού, αρχίζει από την πρώτη του 
επόμενου μήνα εκείνου της δημοσίευσής του στην Εφημερίδα 
της Κυβερνήσεως. 

Στον Υπουργό Εργασίας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση τοπυ παρόντος διατάγμα¬ 
τος. 

Αθήνα, 1Ί Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 358 (7) 

Ρύθμιση καθυστερούμενων εισφορών σε δόσεις από το ΤΣΑ, με¬ 
ρικών κατηγοριών ασφαλισμένων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 του Ν. 984/79 «περί τροποποιή- 
σεως της περί ΤΣΑ νομοθεσίας, υπαγωγής των μισθωτών οδηγών 
αυτοκινήτων εις την ασφάλιση του ΙΚΑ και άλλων τινών διατά¬ 
ξεων» (ΦΕΚ 244/79 Α). 

2. Τις διατάξεις του άρθρου 23 παρ. 1 εδαφ. ιε και άρθρου 27 
παρ. 1 εδαφ. δ του Ν. 1558/85 «Κυβέρνηση και Κυβερνητικά 
Όργανα» (137Α) του Π.Δ. 372/95 «Μεταφορά της Γενικής Γραμ- 
ματείας Κοινωνικών Ασφαλίσεων από το Υπουργείο Υγείας, Πρό¬ 
νοιας και Κοινωνικών Ασφαλίσεων στο Υπουργείο Εργασίας» 
(201 Α) και το Π.Δ. 26/96 (18Α). 

3. Την 80010/12.2.1996 κοινή απόφαση του Πρωθυπουργού 
και του Υπουργού Εργασίας και Κοινωνικών Ασφαλίσεων (ΦΕΚ 
91 /13.2.96, τ. Β ) «Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων». 

4. Τις διατάξεις του άρθρου 15 παρ. 5 του Π.Δ. 213/92 «Οργα- 

νισμός της Γενικής Γραμματείας Κοινωνικών Ασφαλίσεων του 
Υπουργείου Υγείας, Πρόνοιας και Κοινωνικών Ασφαλίσεων» 
(102Α). 

5. Τις 788 και 1194 αποφάσεις του Διοικητικού Συμβουλίου 
του ΤΣΑ, που διατυπώθηκαν στις 8.6.95 και 2.11.95 συνεδριά¬ 
σεις του. 

6 Την γνώμη του Συμβουλίου Κοινωνικής Ασφάλειας που δια¬ 
τυπώθηκε κατά τις, 83η/18.10.1995 και 92η/20.3.96 συνεδριά¬ 
σεις του. 

7. Τις διατάξεις του άρθρου 27 του Ν. 2081 /92 (154Α) σχετικά 
με τον έλεγχο των δαπανών που προκαλούν οι Κανονιστικές Διοι¬ 
κητικές πράξεις που προστέθηκε ως άρθρο 29α στις διατάξεις 
του Ν. 1558/85 (137Α), βάσει των οποίων γίνεται γνωστό ότι από 
το Π.Δ/γμα αυτό δεν προκαλείται δαπάνη σε βάρος του Κρατικού 
Προϋπολογισμού ούτε του Προϋπολογισμού του ΤΣΑ. 

8. Την 348/1996 γνωμοδότηση του Α' τμήματος διακοπών της 
3.7.96 του Συμβουλίου της Επικράτειας μετά από πρόταση του 
Υφυπουργού Εργασίας και Κοινωνικών Ασφαλίσεων, αποφασί¬ 
ζουμε: 

Άρθρο 1 

Οι ασφαλισμένοι του ΤΣΑ που αναφέρονται στο άρθρο 1 παρ. 1 
εδαφ. στ, του Π.Δ. 669/81 (169Α), οι ιδιοκτήτες που έχουν την 
χρήση και εκμετάλλευση ή χρησιούχοι και εκμεταλλευτές δημό¬ 
σιας χρήσης φορτηγών αυτοκινήτων που προέρχονται από αντι¬ 
κατάσταση τριτρόχου, καθώς και οι ιδιοκτήτες δημόσιας χρήσης 
αυτοκινήτων που προέρχονται από τις κατηγορίες αμαξηλατών ή 
λεμβούχων και οι ιδιοκτήτες δημόσιας χρήσης αυτ/των που εξυ¬ 
πηρετούν τακτικές συγκοινωνίες αγόνων γραμμών, δύνανται μετά 
από αίτησή τους, η οποία υποβάλλεται εντός προθεσμίας (6) έξι 
μηνών, από την πρώτη (1η) του επομένου μηνός της δημοσίευσης 
του παρόντος, να ρυθμίζουν κεφαλαιοποιημένες τις προς το ΤΣΑ 
οφειλές τους από καθυστερούμενες ασφαλιστικές εισφορές, 
πρόσθετα τέλη και λοιπές επιβαρύνσεις ως εξής:) 

α. Το ύψος των καθυστερούμενων ασφαλιστικών εισφορών 
υπολογίζεται με βάση το ισχύουν ασφάλιστρο κλάδου σύνταξης 
ΤΣΑ και κλάδου Ασθένειας ΙΚΑ κατά τον χρόνο υποβολής της αί¬ 
τησης του οφειλέτη μετά των αναλογούντων προσθέτων τελών 
και λοιπών προσαυξήοεων. 

β. Η κατά το προηγούμενο εδάφιο κεφαλαιοποιούμενη συνο¬ 
λική οφειλή καταβάλλεται σε μηνιαίες δόσεις ο αριθμός των 
οποίων δεν μπορεί να υπερβαίνει, τις (60) εξήντα, με την προϋπό¬ 
θεση της καταβολής υπό του οφειλέτου των τρεχουσών εισφο¬ 
ρών και προκαταβολής τουλάχιστον του 1/10 της κεφαλαιο- 
ποιούμενης συνολικής οφειλής. 

γ. Η μη εμπρόθεσμη καταβολή τριών (3) δόσεων συνολικά, κα¬ 
θώς και η μη καταβολή των τρεχουσών εισφορών συνεπάγεται 
την αμετάκλητη απώλεια του παρασχεθέντος ευεργετήματος της 
τμηματικής εξόφλησης των οφειλομένων εισφορών και καθιστά, 
άμεσα απαιτητό το σύνολο του οφειλόμενου ποσού, το οποίο 
υπολογίζεται βάσει του ασφαλίστρου που ισχύει κατά την ημέρα 
εξοφλήσεως, μαζί με αναλογούντα πρόσθετα τέλη και τις λοιπές 
επιβαρύνσεις. 

Άρθρο 2 

Η ισχύς του Διατάγματος, αρχίζει από την 1η του επόμενου 
μήνα της δημοσίευσης του στην Εφημερίδα της Κυβερνή- 
σεως. 

Στον Υφυπουργό Εργασίας και Κοινωνικών Ασφαλίσεων ανα¬ 
θέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 11 Σεπτεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 359 (8) 

Τροποποίηση διατάξεων της μεταξύ Ελληνικού Δημοσίου και 

Ολυμπιακής Αεροπορίας Α.Ε. Σύμβασης που κυρώθηκε με το 

Ν.Δ. 3560/1956 όπως η Σύμβαση αυτή τροποποιήθηκε και 

συμπληρώθηκε μεταγενέστερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3560/1956 (ΦΕΚ 22/Α), όπως τροποποιήθηκε με 
το Ν.Δ. 4262/1962 (ΦΕΚ 187/Α), το Β.Δ. 862/1966 (ΦΕΚ 
221/Α) και Π.Δ.276/91 (ΦΕΚ 100/Α). 

β. Του άρθρου πέμπτου παρ. 2 του Ν. 96/75, περί εξαγοράς 
των μετοχών της Ο.Α. ΑΕ παρά του Ελληνικού Δημοσίου κ.λ.π. 
(ΦΕΚ 154/Α). 

γ. Του Ν. 1815/1988 «Κύρωση του Κώδικα Αεροπορικού Δι¬ 
καίου» (ΦΕΚ 250/Α). 

Του άρθρου 29Α του Ν. 1558/1985 που προστέθηκε με το άρθρο 
27 του Ν. 2081 /1992 και το γεγονός ότι από τις διατάξεις του πα¬ 
ρόντος δεν προκαλείται δαπάνη σε βάρος του Κρατικού Προϋπο¬ 
λογισμού. 

ε. Του άρθρου 1 παρ. ιε και κα της απόφασης της Επιτροπής 
των Ευρωπαϊκών Κοινοτήτων της 7ης Οκτωβρίου 1994 σχετικά 
με τις ενισχύσεις που χορηγεί το Ελληνικό Δημόσιο της Ολυ¬ 
μπιακή Αεροπορία, που δημοσιεύτηκε στο 1273/22/25.10.94. 

2. Τους κανονισμούς ΕΟΚ 2407/92 και 2408/92, που δημο¬ 
σιεύτηκαν στα 1.240/1 /24.8.92 και 1.240/8/24.8.92 αντίστοιχα. 

3. Την με αριθ. 170/1996 γνωμοδότηση του Συμβουλίου της 
Επικράτειας, με πρόταση των Υπουργών Εθνικής Οικονομίας, Οι¬ 
κονομικών και Μεταφορών και Επικοινωνιών, αποφασίζουμε): 

Άρθρο 1 

1. Καταργείται το προνομιακό δικαίωμα που προβλέπεται στο 
άρθρο 1 της μεταξύ του Ελληνικού Δημοσίου και της Ολυμπιακής 
Αεροπορίας Σύμβασης, όπως αυτή κυρώθηκε με το Ν.Δ. 3560/ 
1956 (ΦΕΚ 222/Α) και τροποποιήθηκε με το Ν.Δ. 4262/1962 
(ΦΕΚ 187/Α) το Β.Δ. 862/1966 (ΦΕΚ 221 /Α) και το Π .Δ. 276/91 
(ΦΕΚ 100/Α) της αποκλειστικής εκμετάλλευσης των υπό Ελλη¬ 
νική σημαία αεροπορικών μεταφορών εξωτερικού που εκτελού- 
νται με τακτικά δρομολόγια για την μεταφορά αεροπορικής κίνη¬ 
σης (επιβατών, φορτίου και ταχυδρομείου) μεταξύ Ελλάδος και 
χωρών εκτός Ευρωπαϊκού Οικονομικού Χώρου. 

2. Τα ανωτέρω δρομολόγια θα εκτελούνται με αεροσκάφη Ελ¬ 
ληνικού νηολογίου με την επιφύλαξη των οριζομένων στην παρ. 3 
του άρθρου 8 του Κανονισμού (ΕΟΚ) αριθ. 2407/92 του Συμβου¬ 
λίου. 

3. Η ΥΠΑ έχει τη διακριτική ευχέρεια να προβαίνει σε αναθέ¬ 
σεις εκμετάλλευσης ή σε πολλαπλές αναθέσεις εκμετάλλευσης 
και σε άλλους πλην της Ο.Α. αερομεταφορείς λαμβάνοντας 
υπόψη για κάθε περίπτωση την ικανότητα αποτελεσματικής 
εκτέλεσης των δρομολογίων και τις ανάγκες της αγοράς, αξιολο¬ 
γώντας προς τούτο όλα τα σχετικά αιτήματα των Ελληνικών αερο¬ 
πορικών εταιρειών. 

Άρθρο 2 

1. Καταργείται από 1 ης Ιανουάριου 1996, το προνομιακό δικαί¬ 
ωμα της Ολυμπιακής Αεροπορίας που προβλέπεται στο άρθρο 1 
της μεταξύ του Ελληνικού Δημοσίου και της Ολυμπιακής Αεροπο¬ 
ρίας Σύμβασης όπως αυτή κυρώθηκε με το Ν.Δ. 3560/1956 
(ΦΕΚ 221 /Α) και το Π.Δ. 276/91 (ΦΕΚ 100/Α) της αποκλειστικής 
εκμετάλλευσης τακτικών δρομολογίων εσωτερικού μεταξύ ση¬ 
μείων της ηπειρωτικής Ελλάδος. 

2. Ομοίως καταργείται το προνομιακό δικαίωμα, που προβλέ- 
πεται στο άρθρο 1 της μεταξύ του Ελληνικού Δημοσίου και της 
Ολυμπιακής Αεροπορίας Σύμβασης όπως αυτή κυρώθηκε με το 
Ν.Δ. 3560/1956 (ΦΕΚ 222/Α) και τροποποιήθηκε μεταγενέ¬ 
στερα, της αποκλειστικής εκμετάλλευσης τακτικών δρομολογίων 
εσωτερικού μεταξύ σημείων της ηπειρωτικής Ελλάδος προς/από 
τα οποία δεν εκτελούσε πτήσεις η Ολυμπιακή Αεροπορία πριν 
από την 1 η Ιανουάριου 1993 ή προς/από τα οποία δεν εκτελούσε 
πτήσεις κατά συνεχή τρόπο από την ημερομηνία αυτή και εφεξής. 

ιδίως των δρομολογίων που παρουσιάζουν εποχιακό χαρα¬ 
κτήρα. 

3. Περιορισμοί που προβλέπονται στο άρθρο 3 του Κανονισμού 
(ΕΟΚ) αριθ. 2408/92 του Συμβουλίου ως προς την άσκηση δικαι¬ 
ωμάτων ενδομεταφοράς (καμποτάζ) μέσα στην Ελληνική επικρά¬ 
τεια εκ μέρους κοινοτικών αερομεταφορέων δεν θίγονται από τις 
διατάξεις του άρθρου αυτού. 

Αρθρο 3 

Η ισχύς του διατάγματος αυτού αρχίζει από δημοσιεύσεως 
εκτός εάν άλλως ορίζεται από τις διατάξεις αυτού. 

Στον Υπουργό Μεταφορών και Επικοινωνιών αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 13 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΚΑΣΤΑΝΙΔΗΣ 

-♦- 

ΑΝΑ ΚΟΙΝΩΣ ΕΙΣ 

(9) 

Ανακοίνωση για τη θέση σε ισχύ της υπ’ αριθ. 151 Διεθνούς Συμ- 
βάσεως Εργασίας για την προστασία του δικαιώματος οργά¬ 
νωσης και τις διαδικασίες καθορισμού των όρων απασχόλησης 
στη δημόσια διοίκηση. (Γενεύη. 7.6.1978). 

Το Υπουργείο Εξωτερικών ανακοινώνει ότι στις 29 Ιουλίου 
1996, έλαβε χώρα στη Γ ενεύη η κατάθεση, στον Γ ενικό Διευθυ¬ 
ντή του Διεθνούς Γραφείου Εργασίας, του εγγράφου επικυρώ- 
σεως από τη χώρα μας της υπ’ αριθ. 151 Διεθνούς Σύμβασης Ερ¬ 
γασίας «για την προστασία του δικαιώματος οργάνωσης και τις 
διαδικασίες καθορισμού των όρων απασχόλησης στη δημόσια 
διοίκηση» που υπογράφηκε στη Γενεύη στις 7.6.1978. 

Η παραπάνω Σύμβαση η οποία κυρώθηκε από τη χώρα μας με 
τον υπ’ αριθ. 2405/1996 Νόμο που δημοσιεύθηκε στο υπ’ αριθ. 
101 Φύλλο της Εφημερίδος της Κυβερνήσεως τεύχος Α' της 4ης 


Ιουνίου 1996 θα τεθεί σε ισχύ ως προς τη χώρα μας, σύμφωνα με 
τη διάταξη του άρθρου 11 αυτής, την 29η Ιουλίου 1997. 

Αθήνα, 29 Αυγούστου 1996 

Με εντολή Υπουργού 
Ο Προϊστάμενος της Ε.Ν.Υ. κ.α.α. 

Ειδικός Νομικός Σύμβουλος Β' 

ΒΑΣΙΛΕΙΟΣ ΠΑΤΡΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη απόφαση που δημοσιεύτηκε στο ΦΕΚ 179/7.8.96/τ.Α 
επκρέρεται η πιο κάτω διόρθωση: 

Στα περιεχόμενα (αριθ. 3) διορθώνεται το εσφαλμένως ανα- 
γραφέν «244 κατάργηση και ίδρυση θέσεων ειδικού Διοικητικού - 
Τεχνικού Προσωπικού (ΕΔΤΠ) σε Ανώτατα Εκπαιδευτικά ιδρύ¬ 
ματα» στο ορθό: «244. ίδρυση θέσεων προσωπικού στο Πανεπι¬ 
στήμιο Ιωαννίνων». 

(Από το Εθνικό Τυπογραφείο) 
-♦- 

( 11 ) 

Στο Προεδρικό Διάταγμα 317/1996 «Αντκατάσταση ορισμένων 
διατάξεων της παρ. 3 του άρθρου 9 του Οργανισμού του Ταμείου 
Προνοίας Δημοσίων Υπαλλήλων» που δημοσιεύτηκε στο ΦΕΚ 
216/4.9.1996, (τεύχος Α) επέρχονται οι παρακάτω διορθώσεις 
σφαλμάτων: 

1. Η τρίτη παράγραφος του προοιμίου αριθμείται με τον αριθμό 
■3” αντί του εσφαλμένου “2", αναριθμουμένων αναλόγως των λοι¬ 
πών παραγράφων του προοιμίου. 

2. Στον πρώτο στίχο της παραγράφου 7 του προοιμίου αντί του 
εσφαλμένου «Το γεγονός ότι το παρόν Προεδρικό Διάταγμα» τί¬ 
θεται το ορθό «Το γεγονός ότι από το παρόν Προεδρικό Διά¬ 
ταγμα». 

(Από το Υπουργείο Εργασίας και Κ.Α.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


